CELEX: 32017D0932
Language: el
Date: 2017-05-23 00:00:00
Title: Απόφαση (ΕΕ) 2017/932 του Συμβουλίου, της 23ης Μαΐου 2017, για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Nationale Bank van België / Banque Nationale de Belgique

1.6.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 141/12
            
         ΑΠΌΦΑΣΗ (ΕΕ) 2017/932 ΤΟΥ ΣΥΜΒΟΥΛΊΟΥ
   της 23ης Μαΐου 2017
   για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Nationale Bank van België / Banque Nationale de Belgique
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη το πρωτόκολλο αριθ. 4 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 27 παράγραφος 1,
   Έχοντας υπόψη τη σύσταση της Ευρωπαϊκής Κεντρικής Τράπεζας της 31ης Μαρτίου 2017 προς το Συμβούλιο της Ευρωπαϊκής Ένωσης όσον αφορά τους εξωτερικούς ελεγκτές της Nationale Bank van België / Banque Nationale de Belgique (ECB/2017/8) (1),
   Εκτιμώντας τα ακόλουθα:
   
               (1)
            
            
               Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο.
            
         
               (2)
            
            
               Η θητεία των εξωτερικών ελεγκτών της Nationale Bank van België / Banque Nationale de Belgique, Ernst & Young Bedrijfsrevisoren / Réviseurs d'Entreprises, έληξε μετά τον έλεγχο για το οικονομικό έτος 2016. Είναι επομένως αναγκαίος ο διορισμός εξωτερικών ελεγκτών από το οικονομικό έτος 2017 και εξής.
            
         
               (3)
            
            
               Η Nationale Bank van België / Banque Nationale de Belgique επέλεξε την εταιρεία Mazars Réviseurs d'entreprises / Mazars Bedrijfsrevisoren SCRL/CVBA ως εξωτερικό της ελεγκτή για τα οικονομικά έτη 2017 έως 2022.
            
         
               (4)
            
            
               Το διοικητικό συμβούλιο της ΕΚΤ συνέστησε τον διορισμό της εταιρείας Mazars Réviseurs d'entreprises / Mazars Bedrijfsrevisoren SCRL/CVBA ως εξωτερικού ελεγκτή της Nationale Bank van België / Banque Nationale de Belgique για τα οικονομικά έτη 2017 έως 2022.
            
         
               (5)
            
            
               Κατόπιν της σύστασης του διοικητικού συμβουλίου της ΕΚΤ, η απόφαση 1999/70/ΕΚ του Συμβουλίου (2) θα πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 1 παράγραφος 1 της απόφασης 1999/70/ΕΚ αντικαθίσταται από το ακόλουθο κείμενο:
   
      «1.   Η εταιρεία Mazars Réviseurs d'entreprises / Mazars Bedrijfsrevisoren SCRL/CVBA εγκρίνεται ως εξωτερικός ελεγκτής της Nationale Bank van België / Banque Nationale de Belgique για τα οικονομικά έτη 2017 έως 2022.».
   
   Άρθρο 2
   Η παρούσα απόφαση παράγει αποτελέσματα από την ημερομηνία της κοινοποίησής της.
   Άρθρο 3
   Η παρούσα απόφαση απευθύνεται στην ΕΚΤ.
   
      Βρυξέλλες, 23 Μαΐου 2017.
      
         
            Για το Συμβούλιο
         
         
            Ο Πρόεδρος
         
         E. SCICLUNA
      
   
   
      (1)  ΕΕ C 120 της 13.4.2017, σ. 1.
   
      (2)  Απόφαση 1999/70/ΕΚ του Συμβουλίου, της 25ης Ιανουαρίου 1999, σχετικά με τους εξωτερικούς ελεγκτές των εθνικών κεντρικών τραπεζών (ΕΕ L 22 της 29.1.1999, σ. 69).